*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*10. számú előterjesztés*

Bátaszék Város Önkormányzata Képviselő-testületének Alsónána, Alsónyék, Sárpilis és Várdomb községek önkormányzata képviselő-testületeivel, 2025. január 29-én,

15.30 órakor megtartandó **EGYÜTTES** ülésre

A Bátaszéki Közös Önkormányzati Hivatal 2025. évi költségvetésének elfogadása

|  |
| --- |
| **Előterjesztő:** Dr. Bozsolik Róbert polgármester**Készítette**: Heilmann-né Lucza Krisztina pénzügyi ügyintéző Tóthné Lelkes Erika pénzügyi tanácsadó**Törvényességi ellenőrzést végezte:** dr. Firle – Paksi Anna aljegyző **Tárgyalja:** valamennyi bizottság |

**Tisztelt Képviselő-testületek!**

A Bátaszéki Közös Önkormányzati Hivatal (továbbiakban KÖH) 2025. január 1-től már öt Önkormányzat hivatali feladatait látja el. Bátaszék, Alsónána és Alsónyék társulásához 2020. január 1-től Sárpilis Község Önkormányzata, majd 2025. január 1-től Várdomb Község Önkormányzata is csatlakozott.

A közös hivatal költségvetésének tervezése során a jogszabályi környezetet az államháztartásról szóló 2011.évi CXCV. törvény (a továbbiakban: Áht.) 23. §-a, a végrehajtásáról szóló 368/2011.(XII.31.) számú kormányrendelet (a továbbiakban: Ávr.), 24. §-a, valamint az adott évre vonatkozó költségvetési törvény (ez évben Magyarország 2025. évi központi költségvetéséről szóló 2024. évi XC. törvény) jelenti.

A 2025. évi költségvetési kereteket az alábbi feltételek határozzák meg, illetve jellemzik:

Az elfogadott Társulási megállapodás alapján a KÖH köztisztviselői besorolású álláshelyeinek száma az előző évi 30 főről 33,5 főre változott, mely alapvetően a tagönkormányzatok számának bővülése miatt jelentkező többletfeladatok ellátása miatt vált szükségessé.

További változást jelent az is, hogy a társönkormányzatok az előző időszakban alkalmazotthoz képest eltérő bevétel-kiadási megosztási elveket fogadtak el. Ennek értelmében az önkormányzati hivatal működési támogatása jogcímen biztosított bevétel települések közötti megosztását az állami támogatás alapját képező lakosságszám arányában határozzák meg. A személyi jellegű kiadások (illetmény, cafeteria, bankszámla költségtérítés, közlekedési költségtérítés) a települések között oly módon kerülnek felosztásra, hogy az egyes települések részére feladatot ellátó, - a Társulási Megállapodás 1. melléklet szerint kimutatott - köztisztviselők éves személyi juttatásainak és a kapcsolódó járulékok összköltsége kerül kimutatásra a végzett feladatellátás arányában. A szemüveg költségeinek biztosítása, a temetési támogatás, a képzési, továbbképzési támogatás, megbízási díjak előre nem oszthatók, a felmerülésük nagyságrendjében a pénzügyi elszámolás részét fogják képezni. Az egyéb személyi jellegű kiadások (jubileumi jutalom) összege lakosságszámarányosan kerül felosztásra, ilyen tétellel az idei költségben nem számolunk. A KÖH működésével kapcsolatos dologi kiadásokból (különösen irodaszer, nyomtatványok, számítógépes programok, informatikai eszközök stb.) legfeljebb 9.000.000.- Ft osztható fel a települések között lakosságszámarányosan, azzal, hogy a Mikrotérségi Óvoda és Bölcsőde Intézmény-fenntartó Társulás (továbbiakban: MOB) 1,5 % összegű kiadást, az Egészségügyi, Szociális és Gyermekjóléti Intézményfenntartó Társulás (továbbiakban: ESZGY) 0,5 % összegű kiadást közvetlenül finanszíroz a KÖH felé. A szétosztásnál két tizedesjegyre kerekítéssel kerülnek meghatározásra az arányszámok. Felek megállapodtak abban is, hogy minden év február 15. napjáig a hozzájárulás mértékét közösen felülvizsgálják. A településekre jutó bevételek és kiadások különbözetét a települési önkormányzatok a KÖH részére hozzájárulásként megfizetik. A hozzájárulás összegéből Bátaszék Város Önkormányzata a 2025-2029 évben, évente, településenként 1.500.000 Ft mértékű hozzájárulás megfizetését átvállalja Alsónána, Alsónyék, Sárpilis és Várdomb községektől. Amennyiben a bevételek és kiadások év közben oly módon változnak, hogy ez lehetőséget ad az önkormányzatok által befizetett hozzájárulás egy részének vagy egészének a visszafizetésére, azt Bátaszék Város Önkormányzata a tárgyévet követő év június 30. napjáig az elszámolás alapján visszautalja.

A MOB és az ESZGY feladatellátásához kapcsolódó személyi jellegű kiadás úgy kerül felosztásra, hogy az egyes társulások részére feladatot ellátó - a Társulási Megállapodás 2. melléklete szerinti - köztisztviselők éves személyi juttatásainak munkáltatói terheit is tartalmazó összköltsége kerül kimutatásra az egyes társulások esetében. Az így kimutatásra kerülő hozzájárulást a MOB és ESZGY társulások a KÖH részére közvetlenül térítik meg.

A társtelepüléseken lévő községháza fenntartási költségei (víz, áram és gázfogyasztás, szemétszállítás, telefondíj, internet stb.) az adott települési önkormányzatok közvetlenül viselik.

**A hivatal feladatellátásához eredeti előirányzatként biztosított állami támogatás 179 172 578 Ft, ami azonos összegű az előző évivel. Nem tartalmazza ez az összeg az elfogadott központi költségvetésben már szerepeltetett normatív támogatásból adódó bevételi többletet, a kiegészítő állami támogatás összegét, valamint Várdomb Község csatlakozása miatti forrásbővülést sem.** A jelenleg számba vehető forrás mindössze a tervezett kiadások 56,7 %-át fedezi.

A munkaszervezeti hozzájárulásokból 53 488 481 Ft átvett pénzeszközt tartalmaz a költségvetési javaslat. Bátaszék Város Önkormányzatának hozzájárulása az intézményfinanszírozás részeként jelenik meg, ennek összege 59 084 710 Ft. Emellett intézmény-finanszírozásként kerül átadásra a KÖH részére az állami normatíva 179 172 578 Ft összege is.

Tervszinten 2 400 107 Ft saját bevétel szolgálja a KÖH feladatellátását.

A javaslatban 23 074 174 Ft összegű előző évi pénzmaradvány egészíti ki az előirányzatokat, mely céljelleggel szerepel a költségvetésben: nagyrészt a TOP Plusz egészségügyi projektekkel összefüggően rendelkezésre álló, fel nem használt forrás, a 2025. január 12-én lebonyolított időközi választás-, illetve a 2024. évi társulási pénzügyi elszámolás fedezetét jelenti.

A kiadások tervezésénél **prioritásként kezeli a javaslat a dolgozói keresetek reálérték csökkenésének enyhítése érdekében juttatandó béremelést**, melyre a 2024. decemberi havi bérek figyelembevételével a középiskolai végzettségű beosztott dolgozók vonatkozásában bruttó 30 000 Ft/fő/hó, a felsőfokú végzettségűek esetén bruttó 50 000 Ft/fő/hó, a vezetői bérek esetén mintegy 60 000 Ft/fő/hó összegű emelésnek megfelelő forrás áll rendelkezésre.

A kiadási előirányzatok természetesen tartalmazzák a központi bérintézkedések (minimálbér, garantált bérminimum emelés) következtében kötelezően biztosítandó fedezetet.

Az egyéb személyi jellegű juttatások előirányzata az előző év tapasztalati adatai alapján került számbavételre, a munkába járás kiadásainál a személygépkocsival történő bejárás esetén az előző évben is alkalmazott, adómentesen adható 30 Ft/km fedezettel számol a javaslat.

A munkaadót terhelő járulékok mértéke 13 %, azonos az előző évivel.

Az előző évek gyakorlatának megfelelően – a takarékosság követelményét érvényesítve -kerültek számbavételre az egyes feladatok.

A dologi kiadások vonatkozásában 6 %-os emelés került beépítésre az előző évi előirányzatok alapján, a takarítási szolgáltatási díjnál a szolgáltató az előzetes egyeztetésnek megfelelően nem emel díjat.

**Az előzőekben részletezettek szerint összeállított javaslat tartalmaként a KÖH 2025. évi költségvetésének bevételi és kiadási fő összege 317 220 050 Ft.**

**KIADÁSOK**

**A személyi juttatások eredeti előirányzata 232 033 228 Ft,** ez mintegy **38,7 millió Ft növekedést jelent az előző évi eredeti előirányzathoz képest.**

Ismert Önök előtt, hogy a köztisztviselői szférában 2008. év óta nem került sor központi bérrendezésre, az irányadó illetményalap 38 650 Ft. A hatályos jogszabályok értelmében ugyanakkor a helyi önkormányzat képviselő-testülete rendeletben a – a saját források terhére - a közszolgálati tisztviselőkről szóló 2011. évi CXCIX. törvényben foglaltaktól eltérően a központi illetményalapnál magasabb összegben is megállapíthatja az illetményalapot. A Bátaszéki Közös Önkormányzati Hivatalt fenntartó települések a 2025. évi költségvetés összeállításánál figyelembe vehető KÖH **köztisztviselői illetményalapot - az előző években is alkalmazott szinten - 50.000.- Ft-**ban - határozták meg, valamint az **érettségi végzettségű köztisztviselők részére az alapilletményük 20 %-ának megfelelő mértékű havi illetménykiegészítés**, a **felsőfokú végzettségű köztisztviselők részére az alapilletményük 30%-ának megfelelő illetmény kiegészítés további fenntartásáról** döntöttek.

A beterjesztett költségvetési javaslat az előzőekben már említett, a **reálkeresetek csökkenésének enyhítése érdekében béremelés**sel számol, ezen kívül végrehajtásra kerültek a garantált bérminimum emeléssel összefüggő bérintézkedések is, továbbá tartalmazza a KÖH elfogadott létszámbővülésével összefüggő többletet is, így a törvény szerinti illetmények vonatkozásában eredeti előirányzatként tervezett kiadás - az évközi, jelenleg ismert létszámmozgásokat is figyelembe véve – 210 410 200 Ft az előző évi 171 235 680 Ft-tal szemben.

A jelenlegi információk alapján az év során végkielégítés kifizetésére nem kerül sor, jubileumi jutalommal sem számolunk.

A béren kívüli juttatások előirányzata 8 187 794 Ft, ezen a soron a dolgozók cafetéria juttatása, továbbá a telefonhasználattal összefüggő kiadás szerepel. A közszolgálati tisztviselőkről szóló 2011. évi CXCIX. törvény 151. § (1) bekezdése szerint a köztisztviselőt megillető cafetéria juttatás éves összege nem lehet alacsonyabb az illetményalap ötszörösénél. A Közös Önkormányzati Hivatallal foglalkoztatási jogviszonyban álló köztisztviselők részére a 2025. évi **cafetéria összegét a 2024. évihez viszonyítva bruttó 50 000 Ft-tal javasoljuk megemelni így bruttó 250 000.- Ft/fő/év** **helyett 300 000 Ft/fő/év fedezetet tartalmaz a javaslat.** A juttatás megemelése bruttó 2,5 millió Ft pótlólagos fedezetet igényel az előző évi szinthez képest.

A magáncélú telefonhasználatra 316 700 Ft forrás áll rendelkezésre éves szinten.

A munkába járás kiadásait a 2024. évi 2 000 000 Ft-tal szemben 2 467 500 Ft összegben kalkuláltuk, a személgépkocsival történő munkába járás költségeinél az előző évhez hasonlóan az adómentesen adható 30 Ft/km díjtétellel számolt kiadást tartalmaz a javaslat minden érintett dolgozó esetében.

Szociális támogatásként (temetési segély) minimális összeg, 150 000 Ft került betervezésre.

A foglalkoztatottak egyéb személyi juttatásai előirányzaton 9 191 773 Ft előirányzat került számba vételre. Céljellegű forrásból (időközi választás, TOP és TOP Plusz projektek) 5 091 773 Ft áll rendelkezésre. Itt kell megtervezni továbbá a bankszámlavezetési költségtérítést, ami éves szinten 433 000 Ft kiadást jelent. 3 667 000 Ft szolgál betegszabadság, saját dolgozók megbízási díjaira, szemüveg költségtérítésre. A munkavégzésre irányuló egyéb jogviszonyban nem saját foglalkoztatottnak fizetendő juttatások összege 700 000 Ft, ami az előző évről áthúzódó kiadás.

Az egyéb külső személyi juttatások rovat (reprezentáció) kiadásaira 925 961 Ft előirányzatot tartalmaz a tervezet. Ebből 342 961Ft az időközi választásra biztosított állami forrás terhére került számbavételre, 583 000 Ft az év során tervezett rendezvényekhez kapcsolóló kiadások fedezetét tartalmazza.

**A munkaadókat terhelő járulékok és szociális hozzájárulási adó eredeti előirányzata 31 138 766 Ft.**

A bér vonzataként, a jogszabályoknak megfelelően került tervezésre, mértéke 13%, az előző évhez képest nem változott.

**Dologi kiadásként 52 322 867 Ft eredeti előirányzatot tartalmaz a költségvetési javaslat, ami az előző évi előirányzathoz viszonyítva mintegy 5,4 millió Ft emelkedést jelent.**

E kiadásokból a TOP Plusz pályázathoz kapcsolódóan 16 100 000 Ft összegű kiadást tartalmaz a költségvetés, az időközi választással összefüggően 108 633 Ft kiadással számolunk, a fedezet a céljellegű pénzmaradványból biztosított. Az ezen felüli rész vonatkozásában a társult önkormányzatok között 9 millió Ft nagyságrendű kiadás kerül felosztásra az elfogadott elveknek megfelelően, a többi kiadást Bátaszék Város Önkormányzata finanszírozza, melynek összege 27 114 234 Ft.

A dologi kiadások között energiaköltség nem jelentkezik, az áram és a gázenergia fogasztás a lefolytatott közbeszerzési eljárás eredményeként megkötött szerződések értelmében Bátaszék Város Önkormányzatának költségvetésében szerepel. A takarítási szolgáltatásnál nem számolunk emeléssel, a többi dologi kiadás vonatkozásában egyrészt a meglévő szerződések alapján már ismert mértékű változás az irányadó, az egyéb tételek vonatkozásában 6 %-os emelkedést tartalmaz a javaslat.

Az intézmény működéséhez kapcsolódó dologi kiadásokat a folyamatos feladatellátáshoz szükséges minimális szinten, az előző évekhez hasonló módon a szigorú takarékosság követelményét érvényesítve vettük számításba.

Az egyéb működési célú kiadások előirányzata a társulási elszámolással összefüggően jelentkező fizetési kötelezettségre 725 189 Ft fedezetet tartalmaz.

**A beruházási kiadások eredeti előirányzata 1 000 000 Ft,** mely soron a folyamatos munkavégzés alapvető feltételeihez szükséges számítástechnikai eszközbővítés, illetve a beszerzési kiadásokat terveztük, illetve a kapcsolódó ÁFA tartalom fedezetét teremtettük meg.

**BEVÉTELEK**

A Közös Önkormányzati Hivatal bevételeinek tervezésekor 4 fő bevételi forrás számbavételére van lehetőségünk:

* A **működési bevételek** eredeti előirányzata 2 400 107 Ft összegben került számbavételre, mely a továbbszámlázott kiadásokból várt 1 410 000 Ft forrás mellett az egyéb térítésköteles befizetéseket (pl. házasságkötési díj) tartalmazza 180 000 Ft összeggel, valamint e soron az előzőekben részletezett bevételekhez kapcsolódó áfa bevételeket és az áfa visszatérülést szerepeltettük 810 107 Ft összeggel.
* Az **egyéb működési támogatások államháztartáson belülről** előirányzat a közös önkormányzati hivatal létrehozásáról és fenntartásáról szóló megállapodásban rögzített összegű **társult önkormányzati hozzájárulások összegét tartalmazza 53 488 481 Ft** összeggel, amely közel 31 millió Ft-tal magasabb bevételi forrást jelent az előző évi 22 534 054 Ft összeghez viszonyítva.

Az elfogadott Társulási Megállapodásban rögzített elvek szerint megbontott kiadásvonzat, illetve az eredeti előirányzatként számba vehető állami források, a saját bevételek, valamint a pénzmaradvány felhasználásával még le nem fedett kiadások finanszírozására Alsónána település 10 575 093 Ft, Alsónyék település 12 769 029 Ft, Sárpilis teleülés 9 544 743 Ft, Várdomb település 9 154 443 Ft hozzájárulást kellene, hogy fizessen. Az előzőekben részletezett összegeket csökkenti - az elfogadott elveknek megfelelően - a Bátaszék Város által településenként átvállalt 1 500 000- 1 500 000 Ft összegű teher. A **MOB Társulás vonatkozásában 11 257 362 Ft, az ESZGY Társulás vonatkozásában 6 187 811 Ft** átvett pénzeszközzel számolunk.

* **Az irányítószervi (önkormányzati) támogatás (intézményfinanszírozás)** előirányzata **238 257 288 Ft**, mely a központi költségvetésből biztosított 179 172 578 Ft normatív támogatást, valamint Bátaszék Város hozzájárulásának mértékét jelenti 59 084 710 Ft összeggel.
* **A költségvetési maradvány** előirányzata 23 074 174 Ft, mely a 2024. évi működés során keletkezett, felhasználása a 2025. évben realizálódik. A pénzmaradvány kisebb része – 725 189 Ft - a társulási tagok felé történő visszafizetések fedezetét jelenti, döntő része a TOP Plusz projektekhez kapcsolódóan, a konzorciumi partneri feladatok végrehajtásának fedezeteként, valamint az időközi választás kiadásaira áll rendelkezésre.

A jelenlegi információk szerint a Közös Hivatal költségvetésében eredeti előirányzatként tervezett összeg március hónapban fog kiegészülni a 2025. évre vonatkozó normatív támogatásemeléssel, mely mintegy 300 000 Ft/fő többletforrást jelent, ezen kívül jelentkezik még a kiegészítő támogatás összege, illetve a Várdomb Község csatlakozása miatti állami támogatás bővülés is. E források konkrét ismeretében az eredetileg tervezett önkormányzati hozzájárulások összege felülvizsgálatra és módosításra szorul, csökkenni fog.

A fentiekre figyelemmel javasolom, hogy a Bátaszéki KÖH 2025. évi költségvetését az érintett képviselő-testületek az alábbi határozati javaslat elfogadásával szíveskedjenek jóváhagyni:

**BÁTASZÉK**

**H a t á r o z a t i j a v a s l a t :**

**A Bátaszéki Közös Önkormányzati Hivatal 2025. évi költségvetésének elfogadására**

Bátaszék Város Önkormányzatának Képviselő-testülete

1. a Bátaszéki Közös Önkormányzati Hivatal 2025. évi költségvetését

**317 220 050 Ft bevétellel és**

**317 220 050 Ft kiadással**

elfogadja,

1. megállapítja, hogy;
	1. Alsónána Község Önkormányzata  9 075 093 Ft,
	2. Alsónyék Község Önkormányzata 11 269 029 Ft,
	3. Sárpilis Község Önkormányzata  8 044 743 Ft,
	4. Várdomb Község Önkormányzata 7 654 443 Ft,
	5. Bátaszék Város Önkormányzata  59 084 710 Ft,
	6. és az állami támogatás átadásával 179 172 578 Ft,
	7. a Mikrotérségi Óvoda és Bölcsőde

Intézmény-fenntartó Társulás  11 257 362 Ft,

* 1. az Egészségügyi, Szociális és Gyermekjóléti

Intézményfenntartó Társulás 6 187 811 Ft

átadásával járul hozzá a közös hivatal működtetéséhez, fenntartásához.

*Határidő:* 2025. február 15.

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:* érintett települések polgármesterei

 Bátaszéki KÖH pénzügyi iroda

 irattár

**ALSÓNÁNA**

**H a t á r o z a t i j a v a s l a t :**

**A Bátaszéki Közös Önkormányzati Hivatal 2025. évi költségvetésének elfogadására**

Alsónána Község Önkormányzatának Képviselő-testülete

 1) a Bátaszéki Közös Önkormányzati Hivatal 2025. évi költségvetését

**317 220 050 Ft bevétellel és**

**317 220 050 Ft kiadással**

elfogadja,

 2) megállapítja, hogy;

* 1. Alsónána Község Önkormányzata 9 075 093 Ft,
	2. Alsónyék Község Önkormányzata 11 269 029 Ft,
	3. Sárpilis Község Önkormányzata 8 044 743 Ft,
	4. Várdomb Község Önkormányzata 7 654 443 Ft,
	5. Bátaszék Város Önkormányzata 59 084 710 Ft,
	6. és az állami támogatás átadásával 179 172 578 Ft,
	7. a Mikrotérségi Óvoda és Bölcsőde

Intézmény-fenntartó Társulás 11 257 362 Ft,

* 1. az Egészségügyi, Szociális és Gyermekjóléti

Intézményfenntartó Társulás 6 187 811 Ft

átadásával járul hozzá a közös hivatal működtetéséhez, fenntartásához.

*Határidő:* 2025. február 15.

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:* érintett települések polgármesterei

 Bátaszéki KÖH pénzügyi iroda

 irattár

**ALSÓNYÉK**

**H a t á r o z a t i j a v a s l a t :**

**A Bátaszéki Közös Önkormányzati Hivatal 2025. évi költségvetésének elfogadására**

Alsónyék Község Önkormányzatának Képviselő-testülete

1. a Bátaszéki Közös Önkormányzati Hivatal 2025. évi költségvetését

**317 220 050 Ft bevétellel és**

**317 220 050 Ft kiadással**

elfogadja,

1. megállapítja, hogy;
	1. Alsónána Község Önkormányzata 9 075 093 Ft,
	2. Alsónyék Község Önkormányzata 11 269 029 Ft,
	3. Sárpilis Község Önkormányzata 8 044 743 Ft,
	4. Várdomb Község Önkormányzata 7 654 443 Ft,
	5. Bátaszék Város Önkormányzata 59 084 710 Ft,
	6. és az állami támogatás átadásával 179 172 578 Ft,
	7. a Mikrotérségi Óvoda és Bölcsőde

Intézmény-fenntartó Társulás 11 257 362 Ft,

* 1. az Egészségügyi, Szociális és Gyermekjóléti

 Intézményfenntartó Társulás 6 187 811 Ft

átadásával járul hozzá a közös hivatal működtetéséhez, fenntartásához.

*Határidő:* 2025. február 15.

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:* érintett települések polgármesterei

 Bátaszéki KÖH pénzügyi iroda

 irattár

**SÁRPILIS**

**H a t á r o z a t i j a v a s l a t :**

**A Bátaszéki Közös Önkormányzati Hivatal 2025. évi költségvetésének elfogadására**

Sárpilis Község Önkormányzatának Képviselő-testülete

 1) a Bátaszéki Közös Önkormányzati Hivatal 2025. évi költségvetését

**317 220 050 Ft bevétellel és**

**317 220 050 Ft kiadással**

elfogadja,

 2) megállapítja, hogy;

* 1. Alsónána Község Önkormányzata 9 075 093 Ft,
	2. Alsónyék Község Önkormányzata 11 269 029 Ft,
	3. Sárpilis Község Önkormányzata 8 044 743 Ft,
	4. Várdomb Község Önkormányzata 7 654 443 Ft,
	5. Bátaszék Város Önkormányzata 59 084 710 Ft,
	6. és az állami támogatás átadásával 179 172 578 Ft,
	7. a Mikrotérségi Óvoda és Bölcsőde

Intézmény-fenntartó Társulás 11 257 362 Ft,

* 1. az Egészségügyi, Szociális és Gyermekjóléti

Intézményfenntartó Társulás 6 187 811 Ft

átadásával járul hozzá a közös hivatal működtetéséhez, fenntartásához.

*Határidő:* 2025. február 15.

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:* érintett települések polgármesterei

 Bátaszéki KÖH pénzügyi iroda

 irattár

**VÁRDOMB**

**H a t á r o z a t i j a v a s l a t :**

**A Bátaszéki Közös Önkormányzati Hivatal 2025. évi költségvetésének elfogadására**

Várdomb Község Önkormányzatának Képviselő-testülete

 1) a Bátaszéki Közös Önkormányzati Hivatal 2025. évi költségvetését

**317 220 050 Ft bevétellel és**

**317 220 050 Ft kiadással**

elfogadja,

 2) megállapítja, hogy;

* 1. Alsónána Község Önkormányzata 9 075 093 Ft,
	2. Alsónyék Község Önkormányzata 11 269 029 Ft,
	3. Sárpilis Község Önkormányzata 8 044 743 Ft,
	4. Várdomb Község Önkormányzata 7 654 443 Ft,
	5. Bátaszék Város Önkormányzata 59 084 710 Ft,
	6. és az állami támogatás átadásával 179 172 578 Ft,
	7. a Mikrotérségi Óvoda és Bölcsőde

Intézmény-fenntartó Társulás 11 257 362 Ft,

* 1. az Egészségügyi, Szociális és Gyermekjóléti

Intézményfenntartó Társulás 6 187 811 Ft

átadásával járul hozzá a közös hivatal működtetéséhez, fenntartásához.

*Határidő:* 2025. február 15.

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:* érintett települések polgármesterei

 Bátaszéki KÖH pénzügyi iroda

 irattár